Quate dies abantes, dauant era madeisha casa qu’ara l’auien amiat, montauen garda es susvelhants deth regiment Preobrazhenski; ara, totun, dus granadièrs francesi, damb unifòrme blu e casqueta de coton, ua escota d’ussars e ulans e un ludenta acompanhada d’ajudant de camp, pages e generaus demorauen era gessuda de Napoleon; ath miei deth grop subergessie un shivau serat, qu’es sues retnes tenguie eth mameloc Roustan.